**Bod č.14.17**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 09.11.2017

 **Žiadosť o prenájom časti pozemku parcely reg. „E“KN č. 3663 v k.ú.
 Mást I pre umiestnenie telekomunikačného stožiara - žiadateľ spoločnosť O2 Slovakia s.r.o.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť

 4. plnomocenstvo

 5. čiastočný výpis z LV č. 2783

 6. informatívna kópia z mapy

 7. fotografia umiestnenia

 8. náčrt stožiara

 9. vyjadrenie mesta Stupava

**Vypracovala :**

Renata Mištinová, referent majetkovo-právneho oddelenia

**Návrh uznesenia :**

**Mestské zastupiteľstvo v Stupave :**

**s c h v a ľ u j e** prenájom a uzatvorenie nájomnej zmluvy na časť pozemku parcely reg. „E“KN č.3663, druh pozemku trvalé trávne porasty, o celkovej o výmere 1442 m2 v k. ú. Mást I, vo vlastníctve mesta Stupava, zapísaného na LV č. 2783, záber pozemku 9x9 m – 81 m2 (v reg. „C“ katastra nehnuteľností súčasťou parcely č. 3663/1) so spoločnosťou O2 Slovakia, s.r.o., z dôvodu hodného osobitného zreteľa v súlade s ustanovením § 9a ods.9 písm. c) zákona č. 138/1991 Z.z. o majetku obcí v znení neskorších predpisov a VZN č. 1/2016 mesta Stupava o zásadách hospodárenia a nakladania s  majetkom mesta za cenu ..............

**Dôvodová správa**

 Na Mestský úrad v Stupave bola dňa 26.06.2017 doručená žiadosť spoločnosti O2 Slovakia, s.r.o. v zastúpení spoločnosťou AIR TREND s.r.o. Spoločnosť O2 Slovakia, s.r.o. v zastúpení AIR TREND s.r.o., žiada o prenájom časti pozemku parcely reg. „E“KN č. 3663, druh pozemku trvalé trávne porasty, o celkovej o výmere 1442 m2 v k. ú. Mást I, vo vlastníctve mesta Stupava, zapísanom na LV č. 2783, záber pozemku 9x9 m – 81 m2 , ktorý je časťou  pozemku parcely reg. „C“KN 3663/1, druh pozemku lesné pozemky o celkovej výmere 5633 m2 v k.ú. Mást I, na umiestnenie telekomunikačnej stavby - stožiara vysokého 50 m.

 Spoločnosť O2 Slovakia, s.r.o. v zastúpení AIR TREND s.r.o. už dňa 13.02.2017 podala žiadosť na Oddelenie územného rozvoja a životného prostredia o vydanie súhlasu s umiestnením telekomunikačnej stavby „Stožiar 50 m“, navrhovanej na pozemku parcele reg. „E“KN č. 3663 v k. ú. Mást I. Mesto Stupava vydalo vyjadrenie, že nemá námietky k umiestneniu telekomunikačnej stavby, avšak uvedené stanovisko mesta Stupava nenahrádza záväzné stanovisko mesta k umiestneniu stavby a ani stanovisko mesta Stupava ako vlastníka pozemku.

 Materiál bol predložený dňa 04.09.2017 na rokovanie **Komisie majetkovej a legislatívno-právnej**, ktorá Uznesením 041.04.09.2017.KMaLP **odporučila MsZ vyhovieť** tejto žiadosti.

 Materiál bol dňa 11.09.2017 predložený na rokovanie Mestskej rady v Stupave, ktorá **odporučila MsZ materiál schváliť.**

 **Mestské zastupiteľstvo v Stupave** na svojom zasadnutí dňa 21.09.2017 **Uznesením
č. 228/2017 vyhlásilo časť pozemku** parcely reg. „E“KN č. 3663, druh pozemku trvalé trávne porasty, o celkovej výmere 1442 m2 , v k. ú. Mást I, zapísaného na LV č. 2783, vo vlastníctve mesta Stupava **za prebytočný majetok** a **Uznesením č. 229/2017 schválilo zámer prenajať časť pozemku** parcely reg. „E“KN 3663, druh pozemku trvalé trávne porasty o celkovej výmere 1442 m2 , v k. ú. Mást I, zapísaného na LV č. 2783, vo vlastníctve mesta Stupava, záber pozemku 9x9 m - 81 m2 (v reg. „C“KN súčasťou parcely č. 3663/3) ako prípad hodný osobitného zreteľa v súlade s ustanovením § 9a ods.9, písm. c) zákona č. 138/1991 Z.z. o majetku obcí v znení neskorších predpisov a VZN č. 1/2016 mesta Stupava o zásadách hospodárenia a nakladania s majetkom mesta.

 Zámer prenajať majetok ako prípad hodný osobitného zreteľa v zmysle § 9a ods.9, písm. c) zákona č. 138/1991 Z.z. o majetku obcí v znení neskorších predpisov bol zverejnený dňa 6.10.2017 na webovej stránke a úradnej tabuli mesta Stupava.

 Mestská rada dňa 30.10.2017 materiál neprerokovala z dôvodu, že **nebola uznášaniaschopná**.